**ZMLUVA O DIELO - návrh**

*uzatvorená v zmysle ust. § 536 a nasl. zákona č. 513/1991 Zb.*

*Obchodný zákonník v znení neskorších predpisov (ďalej len „Obchodný zákonník“)*

 *medzi zmluvnými stranami:*

(ďalej len „zmluva“)

**Objednávateľ:**

Názov: **Mesto Handlová**

V zastúpení: Mgr. Silvia Grúberová, primátorka mesta

Sídlo: Námestie baníkov 7, 972 51 Handlová

IČO: 00 318 094

DIČ: 2021162660

Bankové spojenie: Slovenská sporiteľňa a.s.

Číslo účtu (IBAN): SK78 0900 0000 0003 7082 6010

(ďalej len „objednávateľ“)

a

**Zhotoviteľ:**

Názov: **... *(vyplní uchádzač)***

V zastúpení: ... *(vyplní uchádzač)*

Sídlo: ... *(vyplní uchádzač)*

IČO: ... *(vyplní uchádzač)*

DIČ: ... *(vyplní uchádzač)*

IČ DPH: ... *(vyplní uchádzač)*

Bankové spojenie: ... *(vyplní uchádzač)*

Číslo účtu (IBAN): ... *(vyplní uchádzač)*

Zapísaný: ... *(vyplní uchádzač)*

(ďalej len „zhotoviteľ“)

(ďalej spolu ako „zmluvné strany”)

**I. Úvodné ustanovenia**

1. Zmluva je výsledkom procesu verejného obstarávania vykonaného podľa § 117 zákona č. 343/2015
Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom: „Výmena strešnej krytiny na budove JAZMÍN n.o.“.

2. Na realizáciu diela bola objednávateľovi poskytnutá dotácia z Ministerstva práce, sociálnych vecí a rodiny Slovenskej republiky na základe Zmluvy o poskytnutí dotácie k žiadosti č. 74/2020 podľa § 3 a § 12 ods. 3 zákona č. 544/2010 Z. z. o dotáciách v pôsobnosti Ministerstva práce sociálnych vecí a rodiny Slovenskej republiky v znení neskorších predpisov zo dňa 18.12.2020.

**II. Účel zmluvy**

Účelom tejto zmluvy je realizácia stavebných prác súvisiacich s výmenou strešnej krytiny na stavbe - budove Domova pre osamelých rodičov, so súpisným číslom 103, postavenej na pozemku registra
C-KN s parcelným číslom 540 – zastavaná plocha, zapísanej na LV č. 1, vo výlučnom vlastníctve mesta Handlová, nachádzajúcej sa na ulici Ferka Nádaždyho č. 4 v katastrálnom území Handlová a slúžiacej ako sídlo neziskovej organizácie Jazmín, n. o.

**III. Predmet zmluvy**

1. Zhotoviteľ sa zaväzuje vykonať realizáciu stavebných prác súvisiacich s výmenou strešnej krytiny na stavbe uvedenej v článku II. tejto zmluvy, ktoré sú bližšie špecifikované v Prílohe č. 1 - Rozpočet stavebných prác - Cenová ponuka zhotoviteľa (ďalej ako „dielo“). Zhotoviteľ sa zaväzuje vykonať práce v rozsahu a kvalite podľa výkazu výmer a pokynov zástupcu objednávateľa.

2. Objednávateľ sa zaväzuje zaplatiť zhotoviteľovi za riadne vykonané dielo cenu za dielo vo výške a za podmienok stanovených touto zmluvou.

3. Zhotoviteľ sa zaväzuje vykonať dielo vo vlastnom mene a na vlastnú zodpovednosť v súlade s touto zmluvou, príslušnými a záväznými normami STN a TP a ostatnými všeobecne záväznými právnymi predpismi.

4. Zhotoviteľ prehlasuje, že sa oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú na riadne vykonanie diela potrebné.

**IV. Čas a miesto plnenia**

1. Miesto vykonania diela: budova sídla neziskovej organizácie Jazmín, n. o. - ulica Ferka Nádaždyho č. 4 , 972 51 Handlová

2. Zmluvné strany sa dohodli, že dielo bude zrealizované v nasledovných termínoch:

2.1. Termín začatia prác: do 10 (desať) pracovných dní od účinnosti zmluvy.

2.2. Termín ukončenia prác: do 3 (troch) mesiacov od účinnosti zmluvy, najneskôr však do 30.09.2021.

3. Zhotoviteľ je povinný bez zbytočného odkladu, najneskôr však 3 (tri) pracovné dni po vzniku akejkoľvek udalosti, ktorá bráni alebo sťažuje vykonávanie diela s dôsledkom hrozby omeškania s ukončením realizácie diela v termíne podľa bodu 2.2. tohto článku, písomne informovať objednávateľa o tejto skutočnosti, a to záznamom v stavebnom denníku.

**V. Cena za dielo a platobné podmienky**

1. Zmluvné strany dohodli cenu diela vo výške:

... *(vyplní uchádzač)* EUR (suma slovom: ... *(vyplní uchádzač)* EUR) bez DPH

DPH ... *(vyplní uchádzač)* % ... *(vyplní uchádzač*) EUR (suma slovom: ... *(vyplní uchádzač)* EUR)

... *(vyplní uchádzač)* EUR (suma slovom: ... *(vyplní uchádzač)* EUR) s DPH.

2. Cena za dielo a podrobný rozpis položiek ceny budú špecifikované podľa Prílohy č. 1 tejto zmluvy: Rozpočet stavebných prác - Cenová ponuka zhotoviteľa. K zmene dohodnutej ceny môže dôjsť len na základe dohody zmluvných strán a v súlade s ustanoveniami zákona o verejnom obstarávaní. K zvýšeniu ceny môže dôjsť pri požiadavke objednávateľa na zhotovenie naviac prác, ktoré neboli uvažované v priloženom výkaze výmer. Cena sa môže znížiť, ak dôjde k zníženiu rozsahu vykonávaných prác na základe súhlasu oboch zmluvných strán. Podkladom pre rokovanie o zmene ceny je písomný návrh objednávateľa alebo zhotoviteľa, alebo vykonaný záznam v stavebnom denníku. Zmena ceny sa uskutoční len na základe písomne vyhotoveného dodatku k zmluve o dielo.

3. Zhotoviteľ vystaví konečnú faktúru za zhotovené dielo do 10 (desiatich) dní od zápisničného prevzatia diela objednávateľom. K faktúre musí byť pripojený podrobný súpis vykonaných prác odsúhlasený stavebným dozorom a potvrdený zástupcom objednávateľa.

4. Faktúra musí mať náležitosti v súlade s právnymi predpismi, najmä zákonom o dani z pridanej hodnoty a dohodnutými náležitosťami a prílohami k nej. Objednávateľ je oprávnený faktúru vrátiť do 5 (piatich) dní od jej doručenia, ak nemá predpísané a dohodnuté náležitosti a prílohy.

5. Faktúra je splatná do 30 (tridsiatich) dní od jej doručenia objednávateľovi.

**VI. Vlastnícke právo a nebezpečenstvo za škodu**

Vlastníkom diela je zhotoviteľ diela. Nebezpečenstvo škody na diele v rozsahu vykonávaných prác znáša zhotoviteľ diela. Nebezpečenstvo škody na diele prechádza na objednávateľa odovzdaním diela.

**VII. Podmienky vykonania diela**

1. Zhotoviteľ vykoná dielo na svoje náklady a na vlastné nebezpečenstvo.

2. Objednávateľ prehlasuje, že majetok, ktorý je predmetom odovzdania staveniska, je bez nároku tretích osôb a je spôsobilý na riadne vykonanie diela.

3. Zhotoviteľ zodpovedá za poškodenie nadzemných a podzemných vedení inžinierskych sietí spôsobené výkonom svojich prác a je povinný ich opraviť na svoje náklady.

4. Zhotoviteľ je zodpovedný za dodržiavanie pravidiel bezpečnosti a ochrany zdravia pri práci a požiarnej bezpečnosti na stavenisku.

5. Zhotoviteľ poveruje funkciou stavbyvedúceho ... *(vyplní uchádzač)* číslo osvedčenia: ... *(vyplní uchádzač).* Tento je oprávnený ho zastupovať pri prevzatí staveniska, pri zisťovaní vykonaných prác, odovzdaní diela, vystavení faktúr.

6. Zhotoviteľ je povinný zabezpečiť primeranú ochranu majetku a vecí, ktoré prevzal od objednávateľa na vykonanie diela. Zhotoviteľ nesie plnú zodpovednosť za veci a zariadenie nachádzajúce sa na stavenisku.

7. Zhotoviteľ zodpovedá za čistotu a poriadok na stavenisku.

8. Zhotoviteľ zodpovedá za čistotu verejných komunikácií, pokiaľ tieto svojou činnosťou znečisťuje. Zhotoviteľ odstráni na vlastné náklady odpady, ktoré sú výsledkom jeho činnosti, o čom predloží objednávateľovi doklad.

9. Zhotoviteľ zodpovedá za to, že všetky výrobky a materiály použité na vykonanie diela budú spĺňať požiadavky objednávateľa uplatnené v súťažných podkladoch alebo stanovené projektom a budú mať platný certifikát a budú spĺňať parametre definované platnými normami a predpismi SR.

10. Zhotoviteľ počas vykonávania prác zodpovedá za škody na majetku objednávateľa a za škody spôsobené tretím osobám a v prípade, že takéto škody spôsobí je zhotoviteľ povinný ich nahradiť.

11. Zhotoviteľ je povinný umožniť objednávateľovi prístup na stavenisko a na ktorékoľvek miesto, kde sa vykonávajú, alebo majú vykonávať práce v súvislosti s realizáciou diela.

12. Zhotoviteľ je povinný viesť o priebehu stavebných prác stavebný denník, v ktorom zaznamenáva celý priebeh prác, ako aj požiadavky na objednávateľa. Záznamy v stavebnom denníku vykonáva aj v jednej kópii pre objednávateľa. V stavebnom denníku podrobne zaznamenáva celý priebeh stavebných prác, klimatické podmienky a všetky skutočnosti rozhodujúce pre plnenia vyplývajúce z tejto zmluvy. Stavebný denník musí byť k dispozícii pre zástupcov objednávateľa počas celej doby zhotovenia diela.

13. Objednávateľ je oprávnený vykonávať priebežnú kontrolu prác stavebno-technickým dozorom objednávateľa. Funkciou stavebno-technického dozoru je poverený Ing. Jozef Čaplár. Poverená osoba ho bude zastupovať pri potvrdzovaní vykonaných prác, ako i pri preberaní ukončeného diela. V prípade zistenia vád urobí záznam do stavebného denníka s požiadavkou na ich odstránenie v stanovenej lehote. Pokiaľ by boli vady takého charakteru, že by nepochybne viedli k porušeniu tejto zmluvy, má objednávateľ právo od tejto zmluvy odstúpiť.

14. Zhotoviteľ vyprázdni stavenisko v lehote najneskôr do 7 (siedmich) dní po dokončení diela.

15. Zhotoviteľ je povinný byť najneskôr ku dňu uzatvorenia tejto zmluvy riadne zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „osobitný predpis“), ak má povinnosť zapísať sa do tohto registra. Zhotoviteľ je povinný byť riadne zapísaný v registri partnerov verejného sektora podľa osobitného predpisu počas celej doby plnenia podľa tejto Zmluvy, ak má povinnosť byť zapísaný v tomto registri.

16. Ak zhotoviteľ využíva na plnenie podľa tejto zmluvy subdodávateľov alebo iné osoby, ktoré sú partnerom verejného sektora, je povinný za podmienok ustanovených osobitným predpisom overiť zápis týchto osôb v registri partnerov verejného sektora. Zhotoviteľ nemôže mať subdodávateľa alebo inú osobu, ktorá je partnerom verejného sektora a nie je v registri partnerov verejného sektora riadne zapísaná. Ak by takáto situácia nastala v priebehu plnenia zmluvy, zhotoviteľ je povinný subdodávateľa alebo takúto osobu ihneď vymeniť.

17. Zoznam subdodávateľov je uvedený v Prílohe č. 2 tejto zmluvy. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný písomne informovať objednávateľa do 5 (piatich) pracovných dní odo dňa uzatvorenia zmluvy so subdodávateľom o jeho nástupe na realizáciu diela.

**VIII. Odovzdanie diela**

1. Odovzdanie diela sa uskutoční na základe spísaného záverečného odovzdávajúceho protokolu oprávnenými zástupcami zmluvných strán.

2. Zhotoviteľ sa zaväzuje vyzvať objednávateľa na prevzatie diela aspoň 3 (tri) pracovné dni vopred.

3. Súčasťou zápisnice o odovzdaní a prevzatí sú certifikáty o zhode, atesty použitých materiálov a doklady o vykonaných skúškach a kontrolách.

4. V prípade odmietnutia prevzatia diela objednávateľom v dôsledku zistených vád diela je objednávateľ povinný v zápisnici o prevzatí uviesť svoje stanovisko k zisteným nedostatkom diela a uviesť vady, pre ktoré odmieta prevzatie diela. K novému preberaciemu konaniu dôjde po oznámení o odstránení vád zhotoviteľa doručenom objednávateľovi.

**IX. Záručná doba a zodpovednosť za vady**

1. Zhotoviteľ zodpovedá za vady diela, ktoré nezodpovedajú dohodnutým vlastnostiam tejto zmluvy, ako aj podmienkam technických noriem a za súlad vlastností diela s platnými právnymi predpismi určujúcimi kvalitu diela.

2. Zhotoviteľ zodpovedá za vady, ktoré má dielo v čase jeho odovzdania.

3. Záručná doba je 5 (päť) rokov a začína plynúť odo dňa odovzdania a prevzatia diela objednávateľom.

4. Zmluvné strany sa dohodli pre prípad vád a nedostatkov diela, že počas záručnej doby má objednávateľ právo požadovať ich odstránenie a zhotoviteľ povinnosť tieto bezplatne odstrániť. Zhotoviteľ je povinný objednávateľovi uhradiť všetky prípadné škody zavinené vadami diela.

5. Objednávateľ sa zaväzuje oznámiť zistené vady diela zhotoviteľovi bezodkladne po ich zistení písomnou formou.

6. Zhotoviteľ je povinný začať odstraňovať vady do 3 (troch) dní od doručenia písomného oznámenia objednávateľom a vadu odstrániť v lehote do 10 (desiatich) dní odo dňa začatia s odstraňovaním vady.

7. Zhotoviteľ je povinný odstránenie vady písomne oznámiť objednávateľovi. O odstránení vady zmluvné strany spíšu písomný záznam.

8. V prípade, ak sa vada ukáže byť neodstrániteľná alebo ak zhotoviteľ neodstráni vadu ani v dodatočnej primeranej lehote určenej objednávateľom, objednávateľ má nárok na zľavu z ceny za dielo vo výške primeranej miery, v akej vada bráni riadnemu použitiu diela na dojednaný účel, ako aj nárok na náhradu škody, ktorá vadným konaním diela objednávateľovi vznikla.

**X. Zmluvná pokuta a úroky z omeškania**

1. V prípade, že je objednávateľ v omeškaní s úhradou faktúry po lehote splatnosti, zhotoviteľ si môže uplatniť úrok z omeškania vo výške 0,05 % z dlžnej sumy za každý začatý deň omeškania. Objednávateľ sa zaväzuje uhradiť úrok z omeškania do 15 dní odo dňa, kedy ho zhotoviteľ písomne vyzval na jeho zaplatenie.

2. Ak je zhotoviteľ v omeškaní s odovzdaním diela v dohodnutom termíne, má objednávateľ právo účtovať mu zmluvnú pokutu vo výške 0,5 % z ceny diela za každý začatý deň omeškania. Zhotoviteľ sa zaväzuje, že zmluvnú pokutu uhradí do 15 dní odo dňa, kedy ho objednávateľ písomne vyzval na jej zaplatenie.

3. Ak je zhotoviteľ v omeškaní so splnením povinnosti odstrániť vady diela, má objednávateľ právo na zmluvnú pokutu vo výške 0,05 % z ceny diela za každý začatý deň omeškania. Zhotoviteľ sa zaväzuje, že zmluvnú pokutu uhradí do 15 dní odo dňa, kedy ho objednávateľ písomne vyzval na jej zaplatenie.

**XI. Ukončenie zmluvy**

1. Zmluvné strany sa dohodli, že zmluva zaniká:

a) písomnou dohodou zmluvných strán k dojednanému dátumu,

b) odstúpením od zmluvy.

2. Ak jedna zmluvná strana podstatne poruší povinnosť vyplývajúcu z tejto zmluvy, druhá zmluvná strana môže od zmluvy odstúpiť. Odstúpenie musí byť uskutočnené písomnou formou a je účinné odo dňa doručenia písomného prejavu vôle oprávnenej zmluvnej strany druhej zmluvnej strane.

3. Za podstatné porušenie tejto zmluvy sa považuje:

a) omeškanie objednávateľa s úhradou faktúry o viac ako 30 (tridsať) dní,

b) omeškanie zhotoviteľa s riadnym a včasným plnením predmetu zmluvy o viac ako 15 (pätnásť) dní.

**XII. Doručovanie**

Zmluvné strany sa dohodli, že povinnosť doručiť písomnosť podľa tejto zmluvy sa považuje v konkrétnom prípade za splnenú dňom prevzatia písomnosti alebo odmietnutím túto písomnosť prevziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná z akéhokoľvek dôvodu, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky); pre doručovanie je rozhodné sídlo zmluvných strán uvedené v záhlaví zmluvy.

**XIII. Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa v súlade s § 47a Občianskeho zákonníka.

2. Nakoľko objednávateľ je povinnou osobou v zmysle zákona č. 211/2000 Z. z. o slobodnom prístupe k informáciám v platnom znení (ďalej len „zákon o slobodnom prístupe k informáciám“), zmluvné strany súhlasia s tým, že zmluva, objednávky a daňové doklady súvisiace so zmluvou budú zverejnené takým spôsobom, ktorý pre povinne zverejňované zmluvy ukladá zákon o slobodnom prístupe k informáciám vo svojom ustanovení ust. § 5a a § 5b. Za tým účelom zhotoviteľ udeľuje objednávateľovi súhlas na vykonanie potrebných úkonov týkajúcich sa zverejnenia uvedených dokumentov.

3. Vzťahy neupravené touto zmluvou sa riadia príslušnými ustanoveniami Obchodného zákonníka.

4. Zmluvu je možné meniť len na základe písomných dodatkov, ktoré sú vyhotovené po vzájomnej dohode obidvoch zmluvných strán, ktoré budú tvoriť neoddeliteľnú súčasť tejto zmluvy.

5. Zmluva je vyhotovená v štyroch rovnopisoch, pričom objednávateľ obdrží tri vyhotovenia a zhotoviteľ jedno vyhotovenie.

6. Ak sa preukáže, že niektoré z ustanovení zmluvy alebo jeho časť je neplatné a/alebo neúčinné, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení zmluvy alebo zostávajúcej časti dotknutého ustanovenia zmluvy, alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie alebo jeho časť novým tak, aby bol zachovaný účel, sledovaný uzavretím zmluvy a dotknutým ustanovením.

7. Zmluvné strany prehlasujú, že sú plne spôsobilé na uzavretie tejto zmluvy. Pred podpisom zmluvy si túto prečítali, obsahu porozumeli a plne s ním súhlasia. Na znak svojej vôle byť zmluvou viazaní ju vlastnoručne podpisujú.

8. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, ani za nápadne nevýhodných podmienok. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné.

9. Neoddeliteľnou súčasťou tejto zmluvy sú jej nasledovné prílohy:

Príloha č. 1: Rozpočet stavebných prác - Cenová ponuka zhotoviteľa (ocenený výkaz výmer, ktorý zhotoviteľ predložil ako uchádzač v rámci verejného obstarávania) – „*príloha relevantná v čase podpisu zmluvy“,*

Príloha č. 2: Zoznam subdodávateľov *– „príloha relevantná v čase podpisu zmluvy“.*

V Handlovej dňa V \_\_\_\_\_\_\_\_\_\_\_\_\_\_ dňa

 Mesto Handlová ... *(vyplní uchádzač)*

 Mgr. Silvia Grúberová

 primátorka mesta

**Príloha č. 1: Rozpočet stavebných prác - Cenová ponuka zhotoviteľa** (ocenený výkaz výmer, ktorý zhotoviteľ predložil ako uchádzač v rámci verejného obstarávania)

V \_\_\_\_\_\_\_\_\_\_\_\_\_\_ dňa

**Príloha č. 2: Zoznam subdodávateľov**

Zhotoviteľ prehlasuje, že pri plnení zmluvy bude využívať nasledovných subdodávateľov *(s výnimkou subdodávateľa tovarov):*

|  |  |  |  |  |
| --- | --- | --- | --- | --- |
| P.č. | Názov firmy asídlo subdodávateľa,IČO | Údaje o osobe oprávnenej konaťza subdodávateľa | Predmet subdodávok, prác alebo služieb | Podiel na celkovom objeme dodávky(% a v EUR) |
|  |  |  |  |  |
|  |  |  |  |  |
|  |  |  |  |  |

*V prípade nevyužitia subdodávateľov v rámci dodania zákazky, zhotoviteľ uvedenú tabuľku preškrtne, resp. doplní 0, resp. prehlási, že pri plnení zmluvy nebude využívať subdodávateľov.*

V \_\_\_\_\_\_\_\_\_\_\_\_\_\_ dňa